Hawelose kom op babalykie afArgieffoto Konst. Mosili Ntsika, woordvoerder van die polisie, het gesê die hawelose man het omstreeks 10:45 vir kos gesoek in Signalstraat in Hilton toe hy ŉ kitskospapiersak in ’n geel plastieksak onder ŉ boom gesien het. “Hy het die sak oopgemaak en op die babalykie afgekom.” Volgens Ntsika het die man polisiebeamptes wat in die gebied gepatrolleer het in kennis gestel. Polisiebeamptes is na die toneel waar hulle die lyk van die seuntjie gevind het. ŉ Saak van verberging van geboorte word deur die polisie ondersoek. Enigiemand met inligting oor die voorval word versoek om konst. Teboho Makhethe te kontak by 072 447 7595 of konst. Teboho Letshabo by 078 067 1676.